|  |  |
| --- | --- |
| Grb-Srbija_2004 | Grb-Srbija_2004 |
| **Република Србија** | **Република Србија** |
| **ВЛАДА** |  |
| КАНЦЕЛАРИЈА ЗА САРАДЊУ СА ЦИВИЛНИМ ДРУШТВОМ | МИНИСТАРСТВО ПРОСВЕТЕ, НАУКЕ И ТЕХНОЛОШКОГ РАЗВОЈА |

**ЈАВНИ ПОЗИВ ЗА УЧЕШЋЕ НА KОНСУЛТАТИВНОМ САСТАНКУ**

**МИНИСТАРСТВА ПРОСВЕТЕ, НАУКЕ И ТЕХНОЛОШКОГ РАЗВОЈА И ОРГАНИЗАЦИЈА ЦИВИЛНОГ ДРУШТВА ИЗ ОБЛАСТИ ОБРАЗОВАЊА, НАУКЕ И ИСТРАЖИВАЊА**

Поштовани/a,

 Канцеларија за сарадњу са цивилним друштвом Владе Републике Србије и Министарство просвете, науке и технолошког развоја позивају организације цивилног друштва, које се активно баве питањима из области образовања, науке и истраживања, на **консултативни састанак Министарства просвете, науке и технолошког развоја и организација цивилног друштва из области образовања, науке и истраживања**, који ће се одржати **у понедељак 25. априла 2016. године** у Београду са почетком у 11:00 часова, у Палати Србија, сала Београд (централни улаз), Булевар Михајла Пупина 2.

# Циљ овог састанка је представљање досадашњих резултата и даљих планова Министарства просвете, науке и технолошког развоја и унапређење дијалога са организацијама цивилног друштва. Планирано је да се на састанку представе могућности укључивања организација цивилног друштва у рад Министарства просвете, науке и технолошког развоја и препознавања организација као партнера и потенцијалних носиоца активности.

Пријаве за учешће на овом скупу потребно је доставити на е-адресу: vladimir.pasajlic@civilnodrustvo.gov.rs, најкасније до петка 22. априла 2016. године, до 13,00 часова. У пријави је неопходно навести име и презиме представника/це организације, назив организације и контакт податке (мејл адресу и телефон).

**Организатори скупа нису у могућности да надокнаде путне трошкове за учеснике ван Београда.**